Saldutiškio tvenkinys
55°21′23″ š. pl. 25°48′53″ r. ilg.﻿ / ﻿55.35639°š. pl. 25.81472°r. ilg.﻿ / 55.35639; 25.81472 Saldutiškio tvenkinys – tvenkinys Lietuvoje, Utenos rajone, 9,5 km į pietus nuo Tauragnų, Saldutiškio miestelio šiauriniame pakraštyje. Sudarytas užtvenkus Kemešos upę (A-2 intakas, Žeimenos baseinas) 6 km nuo jos žiočių. Tvenkinio ilgis iš vakarų į rytus – 0,27 km, plotis – iki 0,15 km. Altitudė 164,6 m. Krantai aukštoki. Pietinėje pakrantėje auga miškelis, į šiaurę plyti pievos, į rytus įsikūręs Antalamėstės kaimas. Tvenkinio užtvanka nutiestas kelias Nr.4908 (Antalamėstė – Saldutiškis – Labanoras).